Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informant er kvinne og er ikke bosatt i Sandnes kommune med en alder på 56 år. Hun har en ledende stilling i tjenesteområde Helse og velferd virksomhet for Legevakt i Sandnes kommune.

Faglig kompetanse: sykepleierutdanning, sosialpedagogikk, ledelse og administrasjon.

Arbeidserfaring: Spesialhelsetjenesten, bistandsarbeid i sør- Amerika 7 år. Legevaktsjef 20 år i Sandnes kommune.

1. **Kan du beskrive din tilnærming til begrepene risiko og sårbarhet?**

Det er noe vi alltid har tenkt over i min kontekst, og har satt søkelys på. Fare for liv og helse er det viktigste og mest innlysende å tenke risiko i forhold til. Risiko er noe vi vurderer i risikovurderinger og analyser. Når det gjelder sårbarhet tenker jeg på at det noe vi ikke har gjort godt nok eller tatt tak i på et tidligere tidspunkt.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, det har jeg vært med på i mange situasjoner. Nevner «Dagros» som en metode. Overordnet om vi skal gjøre organisasjonsendringer. Som regel gjør vi revideringer av våre egne beredskapsplaner hvert år. Ved alle større arrangement kjører vi risikoanalyser for prehospitale tjenester eller i lag med andre aktører og nødetatene.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det opplever jeg. Ved flere anledninger ser vi at det er mye skjønn eller at man ikke har den riktige erfaringen med det man analyserer. Eller at akseptkriteriene kan være feil i utgangspunktet.

1. **Er helhetlig risiko- og sårbarhetsanalyse viktig for kommunale rapporter?**

Ja, til en viss grad vil jeg si det. Noen ganger blir det også bare en formalitet uten at det er særlig matnyttig. Kan nok også bli noe overordnet og får ikke frem hovedpoeng knyttet til det enkelte fagområde.

1. **Har du et forhold til risikostyring og dette begrepet?**

Det er ikke kjent begrep for min del, men vi gjør antageligvis dette hver dag.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Her vil jeg nevne helsedirektoratet, Helsedepartementet, SUS, helsenødnett, GDPR. Fylkeslegen kan komme på tilsyn og er ofte klageinstans fra brukere. Samtidig er det en mulighet til å få til bedre tjenester.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Om det er en direkte samfunnssikkerhetslov det er det sikkert ikke vet jeg. Lov om kommunale omsorgstjenester, lov om tilsyn for omsorgstjenester, lov om spesialist helsetjenesten, lov om helsepersonell, lov om pasient og brukerrettigheter, lov om helsemessig sosial beredskap, lov om py. Helsevern, lov om smittevern, Akuttmedisinsk forskrift. Prosedyrer i nødnett for helse. Særavtaler med KS og legeforeningen.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Jeg synes dette har blitt bedre og bedre, fra å være en lite synlig tjeneste har det nå blitt mer synlig med at alle virksomheter får innarbeidet fokus på dette i sin virksomhet. Også planarbeid er relevant her.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tenker et samfunn som er godt fungerende og hvor det ikke skjer en masse ulykker.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

For vår del er det en del av det som ligger i lederavtalen at vi skal gjøre dette, det er en del av vårt daglige arbeid selv om vi ikke kaller det for risikostyring, er det vår praksis.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Nei, her vet jeg ikke helt hva jeg skal svare.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Skulle ønske at det var 50/50- opplever at politikere går for mye inn i detaljene når det gjelder byutvikling. Private utbyggere påvirker i stor grad så langt som jeg kan se. Sier vekting 80/20.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Opplever at det er for stort fokus på vekst, men at kvaliteten og konsekvenser ikke får så mye plass. Man burde tenke mer over dette når man legger til rette for vekst og byutvikling. Men det er i seg selv positivt med vekst og vilje til å få til noe.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Delvis, men synes det er blitt bedre de siste 5- 10 årene. Men det er viktig å få løsningsfokus i arbeidet. Opplever at om det er for mye fokus på et tema som plan og analyse- vil det i neste omgang ta bort oppmerksomhet fra det å være løsningsfokusert og handlekraftig.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Den største utfordringen jeg ser er at planarbeid som tar for mye fokus slik at planene sluker initiativet fremfor direkte handling. Vi må ikke bli handlingslammet selv om vi planlegger det beste for byen vår.